d4f6bfa8fb5eca99f7ee0bd5870c079c
γιατί να λουστράρεις τα έπιπλα του σπιτιού σου;
douleutaras.gr
2021.31
υπάρχουν πολλοί λόγοι για να σκεφτείς το λουστράρισμα επίπλων. όλοι έχουμε κάποιο έπιπλο στο σπίτι μας που χρειάζεται μια νέα και φρέσκια όψη. πέρα από λύση ανάγκης όμως, το λουστράρισμα είναι λόγω τιμής μια ιδιαίτερα αγαπητή επιλογή στην ανανέωση επίπλων.

σκέφτεσαι να πειραματιστείς και να κάνεις τα έπιπλά σου να αγγίξουν και πάλι την τελειότητα; ήρθε η στιγμή να δοκιμάσεις αυτή την τεχνική και να πεις ναι στο λουστράρισμα! αν ακόμα το σκέφτεσαι, διάβασε τους σημαντικότερους λόγους που πρέπει να το επιλέξεις.

1. για την φυσικότητα 

το λούστρο είναι η βαφή που προστατεύει και αναδεικνύει τα φυσικά νερά του ξύλου. δε θα κρύψει επομένως τις μικρές εκείνες λεπτομέρειες που διαθέτει το έπιπλό σου και που το κάνουν τόσο ξεχωριστό. χωρίς να το καλύπτει, προσδίδει στο ξύλο την λεία υφή που αξίζει. το ξύλο σε κάθε μορφή του είναι ένας ζωντανός οργανισμός που προσδίδει φυσική ομορφιά και ζεστασιά στο χώρο και τους ανθρώπους του. με το λούστράρισμα των επίπλων σου μπορείς να διατηρήσεις αυτή τη φυσικότητα και να ανανεώσεις τα έπιπλα σου.

2. για την τιμή

το λουστράρισμα αποτελεί μια από τις εργασίες που μπορείς να πραγματοποιήσεις στα έπιπλα σου με το μικρότερο κόστος. με λίγα μόλις βήματα και σε πολύ μικρό χρονικό διάστημα το ξύλο θα πάρει μια νέα και φρέσκια υφή, χωρίς περιττά έξοδα και άσκοπες δαπάνες.

3. για το συναίσθημα

γιατί να πεις αντίο στο μπαούλο της γιαγιάς σου ή το τραπεζάκι του καφέ που φαίνεται ταλαιπωρημένο ή τη θαμπή ντουλάπα σου; το λούστρο θα κάνει το θαύμα του και θα μετατρέψει ξανά σε έργο τέχνης τα παλιά, αλλά αγαπημένα σου έπιπλα. δε χρειάζεται έτσι να αποχωριστείς ούτε τα ίδια τα έπιπλά σου ούτε τις αναμνήσεις που κουβαλούν μαζί τους.

είναι γεγονός ότι όλα τα έπιπλα θα χρειαστούν σε κάποια περίοδο της ζωής τους μια ανανέωση ή συντήρηση όπως φρεσκάρισμα, λουστράρισμα ή και αλλαγή χρώματος. ο χρόνος τα στιγματίζει με φθορές και γρατσουνιές, ενώ τα καθαριστικά που χρησιμοποιούμε μπορούν να προκαλέσουν ξεθώριασμα στο χρώμα τους.

η διαδικασία του λουστραρίσματος, δεν είναι χρονοβόρα όμως απαιτεί τεχνικές γνώσιες. ένας επαγγελματίας λουστραδόρος ή ξυλουργός μπορεί να τους δώσει και πάλι ζωή πραγματοποιώντας όλες τις απαραίτητες εργασίες. διάβασε παρακάτω και θα μάθεις όλους τους τρόπους για να λουστράρεις έπιπλα.
a225956f2234de8e49e241439a7deea7
πώς να λουστράρεις ξύλινα έπιπλα;
douleutaras.gr
2021.31
1. τρίβεται η επιφάνεια του ξύλου με γυαλόχαρτο ώστε να λειανθούν οι υπάρχουσες ατέλειες.

2. έπειτα βάφεται με τη χρήση κάσιας, ενός είδους χρώματος δηλαδή.

3. ο λουστραδόρος στοκάρει όπου χρειάζεται και ρετουσάρει εάν υπάρχουν διχρωμίες στο ξύλο.

4. περνάει το πρώτο χέρι από υπόστρωμα (σίλερ δύο συστατικών) και ακολούθως το δεύτερο.

5. χρησιμοποιεί και πάλι το γυαλόχαρτο, τρίβοντας ξανά την επιφάνεια του ξύλου.

6. τέλος, περνά το έπιπλο με δύο χέρια βερνίκι και το αφήνει να στεγνώσει καλά.

στο douleutaras.gr θα βρεις έμπειρους και εξειδικευμένους λουστραδόρους που μπορούν να σου εξασφαλίσουν άμεσα το αποτέλεσμα που θες. καταχώρησε την εργασία σου, πάρε προσφορές για το κόστος από εξειδικευμένους επαγγελματίες στο λουστράρισμα επίπλων.